Tunang Pak Dukun

Tunang Pak Dukun merupakan sebuah filem komedi Melayu arahan S. Roomai Noor yang diterbitkan Cathay Keris pada tahun 1960. Filem ini ditayangkan dalam bentuk hitam dan putih tanpa warna.

Ringkasan
Filem ini berkisarkan percintaan sepasang kekasih yang terhalang dek kerana fahaman karut dan kepercayaan yang telah ketinggalan zaman. Pelbagai cara dilakukan oleh Karim (Abdullah Chik) untuk mendapatkan restu keluarga gadis pujaan hatinya iaitu Tijah (Rose Yatimah). Akhirnya kepercayaan itu juga yang memberikan jalan penyelesaian.

Pelakon
 Abdullah Chik sebagai Karim
 Roseyatimah sebagai Tijah
 Mahmud Jun sebagai Majid
 Shariff Medan sebagai Ketua Kampung
 Dollah Sarawak sebagai Pak Salleh
 Salleh Ghani sebagai Abang Hashim
 Siti Tanjung Perak sebagai Mak Long Minah
 Rahimah Alias sebagai Mak Tijah
 Noorkumalasari sebagai Anak Lebai Din
 Habibah Haron

Lagu
 Kaparinyo
 Pulang Merantau
Tunang Pak Dukun

Produksi
Filem ini agak unik kerana ia menonjolkan budaya Adat Perpatih di Negeri Sembilan yang agak jarang difilemkan pada masa itu. Lagu ‘Pulang Merantau’ juga telah menjadi popular dan dijadikan lagu adat budaya Negeri Sembilan dan ditukar tajuknya menjadi ‘Mai Jo Pulang’.

Pautan luar

Filem Malaysia tahun 1960
Filem bahasa Melayu